text: Sagantaan suni maqaa fedheen haa yaamamu. Cidha, eebba, guyyaa dhalootaa ykn du’aa, qabsoo ykn deeggarsa waanuma fedhe haa tahu. Sagantaa sanirratti wanni haraama yoo dirree bahee ka lallabamu ykn dalagamu taate wajjiin hirmaachuun haraama. Yoo osoo hin beeyne hirmaatan eega dhaqan booda badii argan san dhaabsisuu ykn sagantaa sanirraa deemuun dirqama.
text: #000004
text: “Dhugumatti kitaaba keeysatti gama keessan buufnee jirra, yeroo aayaata Rabbii kan didamu ykn faalleefamu fii hanjamaan isiitti godhamu dhageessan wajjiin hin taa’inaa hanga haasawa biraa keessa seenaniitti. (yoo wajjii teessan) isinis cubbaawoo akka isaaniiti”Suuraa Nisaa’i: 140
text: #000005
text: Imaamul Qurxuubiin aayaata tana biratti akki je’e, “isaan wajjiin yeroo isaan waan haraama dalagan, badii fii hamtuu Rabbi jibbu yeroo dalagan wajji taa’uun kufrii fii jallina isaanii san jaalachurraahi. Rabbiin warra wajji taa’uun isin akkuma isaaniiti je’een. Cuftii nama bakka maasiyaan itti dalagamtu wajjiin taa’ee, kan sagantaa sanirratti badii sanirraa dhorguuf hin dhaqin cubbuu keessatti isaan wajjiin wal qixa. Hoggaa isaan cubbuu Rabbiin jibbe dubbatanii fii hojjatan dhaabsiisuuf yaaluu qaba. Yoo dhorguu hin dandeenye bakka sanirraa deemuu, fagaachuu ykn dhaquu dhabuudha”
text: #000006
text: Haafiz ibnu Hajar aayaata tana jalatti yaada kennatee jira. Akkana ja’a, “Aayaata tana keessatti ragaa ifa galaa warra dharaa wajjiin taa’uu dhorguutu jira, warra badii fii baaxila dalagan kan bid’aa adda addaa hojjatan, warra ajaja Rabbii tarkaanfatan hoggaa isaan badii sanitti jiran wajji taa’uun dhorgaadha”
text: #000007
text: “Allaah isiniif araaramuu jaalata garuu warri fedhii lubbuu isaanii jala deeman akka isin jallina guddaa jallattan fedhan”Suuraa Nisaa’i: 27
text: #000008
text: Kuni hundi sagantaa amantii Isaanii, sagantaa haraama keessatti dalagan kan farshoon keessaa dhugamu, daansiin keessaa caffaramu, dubraa fii dhirtii qullaa wal keessa gajafan, irreecha ja’anii amantii Rabbiin karaa hin godhiniin Rabbi kadhatan hundi asuma jala seena. Ammoo jireenya keessatti, bakka cubbuun hin dubbatamnee fii hin hojjatamnetti wajjiin taa’uun dhorgaa miti.
text: #000010
text: November 9, 2021 at 7:55 pmgoorsaa bareedaa nuuf guumachiitaanii bayyee bayyee nuuf galatoomaaReply
text: #000011
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000015
text: Jiruu Duniyaa hubachuudhaaf aayatoota sadan armaan gadii sirritti xiinxallaa!
text: #000018
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000019